Bùkọ́lá Elémidé tí wọ́n ń pè ní "Àṣá", ni wọ́n bí ní oṣù (September 17, 1982) tí ó jẹ́ ọmọ Yorùbá ọmọ orílẹ̀ èdè Nàìjíríà tí wọ́n bí sí ilẹ̀ Faransé. Jẹ́ olù-korin, àti òṣèré tí ó ń gbé àwo orin jáde. Wọ́n bí Bùkọ́lá Elémidé, (Àṣá) ní ìlú Paris, ní orílẹ̀ èdè Faransé nígbà tí àwọ́̀n òbí rẹ̀ jẹ́ ọmọ orílẹ̀ èdè Nàìjíríà. Àwọn òbí rẹ̀ darí padà sí orílẹ̀ èdè baba wọn nígbà tí Àṣá wà ní ọmọ ọdún méjì, tí ó sì dàgbà sí ìlú Èkó. Àmọ́, lẹ́yìn ogún ọdún, Àṣá padà sí ìlú Paris ní orílẹ̀ èdè Faransé níbi tí ó ti bẹ̀rẹ̀ iṣè orin kíkọ rẹ̀.  Àṣá jẹ́ ọmọ obìnrin kan ṣoṣo fún àwọn òbí rẹ̀ láàrín àwọn ọmọ mẹ́rin  tí wọ́n bí, òun ló má ń ṣe ìtọ́jú ilé bí àwọn òbí rẹ̀ kò bá sí nílé, ìgbà yí ni Àṣá ti bẹ̀rẹ̀ orin kíkọ.